Kedves Teremfelelős!

Alább néhány tudnivaló és tennivaló a járvánnyal kapcsolatosan.

(Kivonat a tanügyminiszter 5487/1494/2020 sz. rendeletéből, és a vonatkozó szabályzatokból.)

* Minimálisra kell csökkenteni a közösen használt eszközöket és fertőtleníteni kell ezeket;
* Az eszközök felváltva való használatának elkerülése érdekében, egyéni tevékenységeket kell szervezni;
* Az eszközöket használat után tisztítani és fertőtleníteni kell;
* A hallgatók nem cserélhetnek helyet,
* Ha különböző hallgatói csoportok követik egymást a laboratóriumokban, minden csoport után meg kell tisztítani, valamint fertőtleníteni kell azokat a felületeket, berendezéseket és anyagokat amelyekkel a hallgatók érintkezésbe kerülnek; Ezt a takarítószemélyzet (padló, ajtók, kilincsek,…) és labortechnikusok / teremfelelősök (eszközök, gépek, kapcsolók, stb.) közösen végzik. A csoportváltás tervezett idejét kérjük közöljék az épületadminisztrátorral ( Domokos Ferenc és András Annamária) előző nap, (a viták elkerülése végett ajánlatos írásban, emailen), hogy a takarítást lehessen megszervezni / összehangolni.
* A helyiségeket óránként legalább 10 percig szellőztetni kell;
* A hallgatók beengedése előtt és eltávozásuk után min. 30 percet kell szellőztetni.
* A teremben be kell tarta(t)ni azt a bizonyos 2 m-es távolságot és a maszkviselést.
* Ha szükséges, felragasztott nyilakkal a terembeli közlekedést is szabályozni kell, hogy a hallgatók érkezéskor / távozáskor ne menjenek szembe egymással.
* Terembeli fogyóanyagok / fertőtlenítők fogyása esetén értesíteni kell az illetékes épületadminisztrátort.
* Tartalékmaszkot a kaputól kell / lehet igényelni, hogy ha valakié óra közben megsérül vagy cserére szorul, gyorsan lehessen intézkedni.

Bővebb infó a <https://ms.sapientia.ro/hu/hirek/utmutato-a-felsooktatasi-intezmenyekben-a-jarvany-idejere-vonatkozo-egeszsegbiztonsagi-intezkedeseket-illetoen> linken.

Ha valamilyen észrevétele / javaslata van, kérem tegye meg a [balazs@ms.sapientia.ro](mailto:balazs@ms.sapientia.ro) címen, vagy ha sürgős – telefonon.

Segítőkészségét előre is köszöni a gazdasági osztály.